Andalán estió un periodico aragonés, editato con periodicidat en primeras quincenal, dimpués semanal y en zaguerías atra vegata quincenal, que se publicó dende 1972 dica 1987 en a ciudat de Zaragoza, estando o suyo primer director Eloy Fernández Clemente, cofundador con atras 40 personas. Andalán, que tamién se distribuiba entre as comunidatz de descendients d'aragoneses en as ciudatz de Madrit y Barcelona, esdevenió mientres a suya existencia un referent d'a ezquierda politica aragonesa; por ixas caracteristicas, mientres o franquismo a publicación fue secuestrata quantas vegatas.